Tesla (podnik)

thumb|Logo
[vpravo|thumb|Vitráž v pražskej pasáži Světozor od [František Hudeček|Františka Hudečka]]

**TESLA** bol česko-slovenský koncernový podnik, ktorý vyrábal elektrotechnické a elektronické prístroje, súčiastky a komponenty pre vojenské, profesionálne aj domáce použitie (spotrebná elektronika). Priamym pokračovateľom Tesly je súčasná česká firma ***Tesla a.s.*** (približne 400 zamestnancov), ktorá vznikla z pobočky *Tesla Hloubětín*. Na Slovensku existuje v súčasnosti spoločnosť s názvom ***TESLA Stropkov, akciová spoločnosť*** a ***TESLA Liptovský Hrádok, akciová spoločnosť***.

## Vznik
náhľad|upright|Radar riadenia letovej prevádzky Tesla OPRL-4 v Leteckom múzeu Kbely
[náhľad|upright|[Elektrónový mikroskop Tesla BS 242]]

Podnik *TESLA* bol založený 10. augusta 1946 v továrni Mikrofona v Prahe-Strašniciach za účasti juhoslovanského ministra Branka Zlatarića, ministra priemyslu Macedónska Vasiljeva Georgija, ministra priemyslu ČSR Bohumila Laušmana, zástupcov vlády, inštitúcií a vysokých škôl. Podnik vznikol zoštátnením a spojením 16 pôvodne samostatných firiem – išlo buď o česko-slovenské podniky alebo častejšie o pobočky zahraničných koncernov:

* *Always* – Praha
* *Elektra* – Praha, založená v roku 1921, v rokoch 1932 až 1945 bola súčasťou Philips
* *Elektrotechna* – Praha
* *Metallix-Roentgen* – Praha
* *Mikrofona* – Praha-Strašnice
* *Modrý bod – IDEAL Radio* – nemecký Blaupunkt
* *Phillips*
* *Prchal-Ericsson*
* *Radiolelektra* – Praha
* *Radiotechna*
* *Siemens-Halske*
* *Siemens-Radio* – Bratislava
* *Telefunken*
* *Telegrafia*
* *Triotron* – Praha
* *Tungsram* – Bratislava

[náhľad|upright|Elektrónka [ECC83 z produkcie Tesly Rožnov]]
[náhľad|upright|8-bitový mikroprocesor Tesla MHB 8080, ekvivalent [Intel 8080 ]]
náhľad|Rozhlasový prijímač Tesla 308U Talisman (1953)
náhľad|Prvý čs. televízor Tesla 4001A (1953)
náhľad|Dvojstopový, dvojrýchlostný kotúčový magnetofón Sonet Duo (1959)
náhľad|Autorádio Tesla 2103BV Luxus (1959)
náhľad|upright|Kotúčové magnetofóny Tesla B93, B115, B116, B730, B56 a B100 (19701986)
[thumb|8-bitový osobný počítač Tesla [PMD 85 (1985)]]

## Názov TESLA a ochranná známka
Názov *TESLA* bol pôvodne (a oficiálne) inšpirovaný menom nedávno zosnulého srbského elektrotechnika Nikolu Teslu († 1943). O založení podniku oficiálne referoval časopis *Radioamatér* v októbri 1946. Potom ako v 50. rokoch nastal rozkol krajín socialistického tábora a vtedajšia Juhoslávia sa stala kritizovanou, bolo nevhodné používať srbské pomenovanie, a preto bol názov iterpretovaný ako **TE**chnika **SLA**boprúdová.

## Pobočky závodov
V ČSSR bol podnik TESLA štátnym monopolom na výrobu televízorov, rádioprijímačov, vysielacích zariadení, žiaroviek a elektrotechnických súčiastok. Jeho výrobky boli určené nielen pre všetky socialistické štáty v rámci RVHP, ale aj pre ďalšie vtedy spriatelené rozvojové krajiny ako Egypt, Sýria a iné. V roku 1980 bolo generálne riaditeľstvo Tesla Praha zrušené a následne vznikli štyri samostatné koncerny: *Tesla Rožnov* (elektronické súčiastky), *Tesla Karlín* (investičná elektronika), *Tesla Brno* (meracia a laboratórna technika) a *Tesla Bratislava* (spotrebná elektronika). Všetky boli začlenené pod Federálne ministerstvo elektrotechnického priemyslu (FMEP). *TESLA – Výzkumný ústav spojové techniky A. S. Popova* zostal pod priamou pôsobnosťou FMEP.

Podnik mal veľké množstvo závodov.

### V Prahe to boli
*  *Tesla Karlín* (telefónne ústredne, relé)
*  *Tesla Vršovice* (výkonové elektrónky)
*  *Tesla Strašnice* (televízory a vysielacia technika)
*  *Tesla Hloubětín* (vysielacia technika, spojovacia technika)
*  *Tesla Holešovice* (žiarovky)

### V Česku
*  *Tesla Liberec* (magnetofóny, technika požiarnej signalizácie)
*  *Tesla Kolín* (rádioprijímače)
*  *Tesla Hradec Králové* (komponenty)
*  *Tesla Pardubice* (televízory, magnetofóny a rádiolokačná technika, pasívna rádiolokácia)
*  *Tesla Přelouč* (magnetofóny, rádiá)
*  *Tesla Lanškroun* (kondenzátory a rezistory)
*  *Tesla Vrchlabí* (elektrónky, digitrony, LED, LCD, tyristory a triaky, zákaznícke zariadenia, čítače, kalkulačky)
*  *Tesla Jihlava* (automobilové súčiastky, klávesnice, konektory)
*  *Tesla Brno* (meracie prístroje)
*  *Tesla Litovel* (gramofóny, diaľkové ovládače)
*  *Tesla Rožnov* (elektrónky, televízne obrazovky, integrované obvody – hlavne analógové, prevláda bipolárna technológia výroby)
*  *Tesla Valašské Meziříčí* (elektroakustické meniče, reproduktory, zosilňovače, zdravotnícka elektronika)
*  *Tesla Třinec* (elektrónky, systémy obrazoviek, integrované obvody, osadené DPS; pôvodne závod Tesly Rožnov, od roku 1985 samostatný koncernový podnik)
*  *Metra Blansko* (meracie prístroje) a *Metra Ústí nad Labem*

### Na Slovensku

#### TESLA – Spotrebná elektronika, koncern Bratislava
*  *Tesla Bratislava, koncernový podnik* (rádioprijímače, neskôr aj výpočtová technika – kalkulačky, osobné počítače – PMD 85 a PP 06)
**  *Závod Banská Bystrica* (transformátory, cievkové súpravy, komponenty; od roku 1967 závod Tesly Strašnice; od roku 1968 samostatný podnik; od roku 1979 Závody výpočtovej techniky (ZVT) Banská Bystrica; z Tesly Orava sa zároveň odčlenil novovybudovaný výrobný závod v Námestove s technológiou výroby hybridných integrovaných obvodov a stal sa ako ZVT Námestovo súčasťou podniku ZVT Banská Bystrica)
**  *Závod Dunajská Streda* neskôr *Progresson, štátny podnik* (rádioprijímače)
**  *Závod Čalovo* (*Veľký Meder*)
**  *AVEX, akciová spoločnosť* vznikla v roku 1987 ako spoločný podnik s PHILIPS N.V., výrobky vyrábané pod značkou *TESLA AVEX* (videorekordéry)
*  *Tesla Orava* (televízory) koncernový podnik v obci Nižná nad Oravou podnik v r. 1958 spustil výrobu prvého čb televízora Mánes. V r. 1975 začala výroba farebného televízora TESLA COLOR.
**  *Závod Trstená*
**  *Závod Oravská Lesná*
**  *Závod Halič*
* Závody k.p. Tesla Holešovice:
**  *Závod Nové Zámky*, od roku 1990 *Tesla Nové Zámky a.s.*, dnes OSRAM a.s. (žiarovky a výbojky)
**  *Závod Moldava nad Bodvou*
**  *Závod Prievidza*
*  *Tesla VRÚSE – Výskumno-realizačný ústav spotrebnej elektroniky, koncernová účelová organizácia, Bratislava*

#### TESLA – Elektronické súčiastky, koncern Rožnov
*  *Tesla Piešťany* (polovodiče – hlavne logické, prevláda unipolárna technológia výroby, výpočtová technika). Tesla Piešťany bola odkúpená v roku 1998 koncernom Motorola, z ktorého sa v roku 1999 oddelila časť polovodičovej divízie a vznikla spoločnosť ON Semiconductor, ktorá v Piešťanoch naďalej pôsobí dodnes ako firma Onsemi, ktorá zamestnáva 300 zamestnancov. Vývojové centrum Onsemi v Bratislave navrhuje čipy pre svetové automobilky a je jedinečné na Slovensku.
* Závody k.p. Tesla Lanškroun:
**  *Závod [[Stará Ľubovňa]]*

#### TESLA – Investičná elektronika, koncern Praha
*  *Tesla Elektroakustika, koncernový podnik, Bratislava* (štúdiová a ozvučovacia technika)
**  *Závod Trebišov* neskôr *TESLA ALMES Trebišov s.r.o* (prístrojové skrine ALMES)
*  *Tesla Liptovský Hrádok* (telekomunikačná technika)
** *Závod Veľký Krtíš*
*  *Tesla Stropkov* (telefóny a ústredne)

#### TESLA – Meracie a laboratórne prístroje, koncern Brno
*  *Tesla Vráble* (zosilňovače)

## Tesla v súčasnosti
Po roku 1989 sa jednotlivé časti podniku osamostatnili. Z väčšej časti zanikli, pretože svojou kvalitou a cenou neboli v novom prostredí konkurencieschopné. Niektoré sa zmenili na súkromné firmy s novým názvom. Priamym pokračovateľom je súčasná česká firma ***Tesla a.s.*** (približne 400 zamestnancov), ktorá vznikla z pobočky *Tesla Hloubětín*. *Tesla a.s.* vyrába hlavne vojenské mikrovlnné systémy, zdravotnícke prístroje alebo mobilné zariadenia na úpravu čistej vody. Závod v Mladé Vožici sa zaoberá strojárenskou výrobou (predovšetkým výrobou nábytku pre dielne).

Na Slovensku existuje v súčasnosti spoločnosť s názvom *TESLA Stropkov a.s.*, ktorá vyrába zariadenia na komunikáciu v bytových domoch (ľud. zvončeky), elektrické zásuvky a vypínače, a *TESLA Liptovský Hrádok, akciová spoločnosť*, ktorá produkuje výrobky strojárenské (konštrukcie – stojany, skrine na osadenie dielov), elektrotechnické (plošné spoje a pod.) a telekomunikačné (ústredne, komunikačné zariadenia, ich komponenty na opravu a servis).

## Referencie

## Literatúra
Tesla Bratislava:
* 
* 

Tesla Liptovský Hrádok:
* 
* 
* 

Tesla Litovel:
* 
* 
* 

Tesla Orava:
* 
* 

Tesla Pardubice:
* 

Tesla Piešťany:
* 

Tesla Rožnov:
* 
* 
* 

Tesla Vráble:
* 
* 
* 
* 

## Pozri aj
* JJ Electronic – slovenský výrobca elektrónok, nadväzujúci na výrobu v Tesle Třinec

## Iné projekty

## Externé odkazy
* História na webe TESLA a.s., Praha (archív, 2009)
* Tesla Stropkov – oficiálny web
* Tesla Group, ex Tesla Liptovský Hrádok – oficiálny web
* Tesla Blatná – oficiálny web
* Tesla Electrontubes, ex Tesla Vršovice – oficiálny web
* SEV Litovel, ex Tesla Litovel – oficiálny web
* OCZ Vrchlabí, ex Tesla Vrchlabí – oficiálny web
* Muzeum Tesla v meste Třešť
* Virtuální museum československé historické radiotechniky – web Martina Hájeka s katalógom čs. spotrebnej elektroniky, vrátane výrobkov podniku Tesla

## Zdroj

Kategória:Podniky v Česko-Slovensku
Kategória:Elektrotechnické podniky v Česku
Kategória:Elektrotechnické podniky na Slovensku
Kategória:Elektronické podniky
Kategória:Výrobcovia polovodičov
Kategória:Výrobcovia televízorov
Kategória:Podniky založené v 1946